
Praefatio. 


Jrfnno  millesimo  octingentesimo  duodecimo 
almae  Georgiae  Augustae , quae  Gotlingae 
floret,  quum  valedixissem,  medici  militaris 
munus  suscipere  coactus  sum  temporum  ini- 
quitate. Dum  hoc  officio  plures  per  annos 
fungebar , spinam  ventosam  non  solum  ob- 
servandi sed  etiam  cognoscendi  et  curandi 
occasio  mihi  est  oblata.  Qui  quidem  morbus 
inter  rariores  quum  referatur  ecique  de  causa 
a multis  male  judicetur , dissertationis  loco 
pro  summis  in  re  medica  honoribus  rite  con- 
sequendis hanc  materiam  , quae  diligenter 
accur aieque  elaborata  raro  habetur,  mihi 
eligendam  atque  tractandam  censui.  Sed  et 
aliae  mihi  erant  causae.  Ilie  enim  casus 
qui  a duobus  aliis  medicis  jam  antea  erat 
pessime  dijudicatus , ita  ut,  quum  alter 
eum,  cquem  per  novem  menses  externis  cura- 
verat medicaminibus  morbum , fecisset  dete- 
riorem infestior emque , alter  in  auxilium 
postero  tempore  vocatus  insanabilem  eum 
existimaret , atque  manum , cujus  tantum  os 
metacarpi  laborabat  spina  ventosa,  cimpu- 


6 


tandcim  judicaret , hic  morbus  in  ipso  mune- 
ris principio  a me  ipso  medico  tirone  felici- 
ter est  sanatus.  Quo  factum  est,  ut  diligen- 
tem atque  attentum  hujus  morbi  observantem 
me  praeberem  , et  omni  cura  primarias  ejus 
causas  et  originem  inquirerem . Accedebat , 
quod  anno  tertio  decimo  hujus  saeculi  , quum 
apud  exercitum  Britannicum  medici  munere 
fungerer , copia  mihi  est  data  pergratissima , 
Londini  et  Lutetiae  Parisiorum  nosocomia 
ampla  atque  celeberrima  frequentandi , et 
dum  liceret  hujus  morbi  omnes  gradus  ob- 
servandi. Magna  cum  laetitia  quae  jam 
antea  observaveram  omnia  probata  inveni , 
eaque  de  causa , quamquam  multa  jamjam 
de  spina  ventosa  a medicis  exstant  scripta , 
pro  indubitata  tamen  experientiae  et  obser- 
vationis in  omni  physica  et  arte  medica  di- 
gnitate ac  praerogativa  , meam  quoque,  quae 
huc  facit , observationem  haud  prorsus  inu- 
tilem fore  atque  virorum  celeberrimorum  in- 
dulgentiam acquisituram  esse  , opto  et  spero . 
Vale! 

Marburgi  iv.  Cal.  April.  cioiocccxvii. 

&pina  ventosa , seu  P aedarthr  o - 
cace  (a)  , apud  veteres  et  recentiores  scrip- 
tores variis  ac  diversis  nominibus  audi- 
tur, v.  c.  Gangraena  s.  Cancer  ossis , Ar- 
throcace , Caries  humida  cancrosa  , Teredo , 
Sideratio.  Horum  verborum  notionem,  ut 
a pluribus  jam  factum  est,  ne  longius, 
quam  doctissimi  viri  concedunt,  extendas 
cave;  nam,  si  id  fit,  paedarthrocaces  sy- 
nonyma haberi  nequeunt.  Hoc  nomen  enim  , 
quod  secundum  etymologiam  e tribus  ver- 
bis graecis,  nempe  7rcu$ , infans,  agS-gov , 
articulus,  junctura,  et  xctKog f malus,  est 
compositum,  et  morbo,  quo  articulus  est 
affectus,  maxime  convenit,  plures  auctores , 

a)  Lentin  Beitrage  zur  ausiibenden  Arzneiwissen- 
schaft.  i.  Bd.  pag.  209.  — Kortum  Commenta- 
tio de  vitio  scrofuloso.  Lemgoviae  1789.  §.  104. 

1 — • JBoyer  Vorlesungen  liber  die  Krankheiten  der 
Knochen.  2.  Bd.  pag.  64. 

uti  Severinus  (£>)>  Heisterus , S e /- 
l i us  , Ca  llisenus  (c),  L eide  nfr  o- 
stius  (d)  etc,  viri  doctissimi,  quibus  i?  o e £ 
cherus  (e)  est  annumerandus , qui  utrum- 
que malum  separat,  adhibent  dexterrime, 
iique,  quod  probe  notandum  est,  dis  tin- 
gunt inter  paedarthrocacen  et  spinam  ven- 
tosam. Quum  vero  differentia , quam  in- 
ter haec  duo  nomina  statuere  possumus, 
in  eo  potissimum  consistat,  quod  hic  mor- 
bus junctura  ossis  extrema  correpta  pae- 
darthrocace,  et  osse  ipso  intumescente 
spina  ventosa  nominari  liceat;  temperare 
mihi  non  possum,  quin  haec  nomina,  dis- 
crimine isto  misso  , praesertim  quum  uter- 
que morbus  in  universum  ejusdem  causae 
et  rationis  sit,  et  unum  idemque  ossium 
genus  afficiat,  Chunio  ( f ) et  Kortu- 
mio  (g)  ducibus,  habeam  aequipollentia. 

2>)  De  paedarthrocace.  Cap.  I. 

c)  In  variis  eorum  operibus. 

d)  J.  A.  Gluinm  Diss.  de  chelidonio  majori.  Duis- 
burgi  1786. 

«)  Abhandlung  von  den  Kranfcheiten  der  Knochen, 
Knorpel  etc.  3.  Thl.  pag.  118 — 124. 

/)  Chun  Diss.  de  paedarthrocace.  Marburgi  1697. 

g)  L.  c. 

Nec  supervacaneum  est  hoc  loco  monere, 
D.  Himly  et  Lang  enb  e clcium,  Profes- 
sores Gottingenses,  quorum  lectiones  de 
ossium  morbis  frequentavi,  utrumque  no- 
men synonymi^®?  usurpasse. 

His  praemissis  transeo  ad  hujus  morbi 
naturam  atque  indolem  breviter  delinean- 
dam. 

Hic  morbus  solummodo  brevia  manus 
atque  pedis  ossa,  interdum  etiam,  quamvis 
rarissime,  carpi  et  tarsi  ossa  corripit  (/z). 
<^)uae  quidem  ossa  morbo  affecta , ex  inflam- 
matione interna  medullam  et  periosteum 
internum  maxima  exparte  consumente,  gra- 
viter intumescunt,  ita  ut  infans  in  parte 
affecta  dolores  plus  minus  acutos  sentiat. 
Externa  quidem  membri  cutis  primo  non 
immutatur,  sed  sensim  sensimque  facta  os- 
sis tumidi  expansione  modo  enitescit.  Ma- 
lum in  hoc  stadio  plures  per  menses,  in- 
terdum longius,  perseverat,  donec  cutis  in 
ea  parte  rubescit,  livet,  atque  flaccescere 
incipit.  Tum  et  fluctuatio,  quae  indicat 

/z)  Scriptorum  seriem  , qui  in  hisce  ossibus  illum 
observarunt  morbum,  exhibet  Augustinus 
in  libro  de  Spina  ventosa  ossium,  llalae  1797 . 
pag.  14. 

proximam  cutis  disruptionem,  sentitur. 
Cute  rupta  ab  initio  e vulnere  tenuis  et 
rubida,  quae  odore  plus  minus  offendit, 
sanies  profluit,  et  hstula  ossis  ipsa  conspi- 
citur, stilum  enim  ad  ossis  cavum  intrudere 
possumus.  Ossis  tumor,  quod  ad  eum  at- 
tinet, cumscriptus  est,  nec  immutatur  ac 
nonnisi  malo  universali  paedarthrocacem 
producente  feliciter  sanato  iterum  evane- 
scit. Ejusmodi  parvuli  scilicet,  uti  ex  ha- 
bitu scrophuloso  aut  ex  ejusmodi  universa- 
lis morbi  signis  colligi  potest,  summopere 
sunt  scrophulosi  ( i ). 

Quum  spina  ventosa  adhuc  incipiente 
universalis  parvuli  constitutio  et  aegritudo 
medico  saepius  praebeat  mali  illius  diagno- 
sin, a qua,  dummodo  ea  praemature  et 
recte  sit  facta,  tota  prognosis  atque  cura- 
tio dependet,  haec  res,  quae  est  mea  opi- 
nio, prae  caeteris  nobis  est  inquirenda. 
Externum  vulnus  ambitus  depressi  et  cal- 
losi marginis  est , ex  quo  caro  luxurians 

i ) Vid.  Leurs  Priisverhandelingen  bekroond  door 
het  Genotscbap  ter  Bevordering  der  Heelkunde 
te  Amsteidam.  Erste  Deel.  1791.  Conf.  Salz- 
burger  mediciniscbe  cliirurgische  Zeitung  1796. 
Yol.  II.  JN’ro.  £7. 

continuo  progerminat.  Interdum  etiam  exi- 
gua ossis  frusta,  arenularum  instar , affecto 
osse  subinde  separata  et  puri  admixta  ex- 
cerni observatur.  In  ipsius  morbi  decursu 
e vulnere  parum  mucosi  puris,  idque  odo- 
ris expers,  effluit.  Hunc  odoris  prorsus 
defectum , quo  paedarthrocace  tum  a carie 
tum  ab  aliis  ossium  morbis  proprie  distin- 
guitur, D.  Lucae , praeceptor  meus  aman- 
tissimus,  nonnullis  observationibus  in  scro- 
phulosorum  infantium  metacarpo  et  meta- 
tarso factis  innixus,  praecipuis  atque  sin- 
gularibus paedartbrocaces  signis  characte- 
risticis  annumerat,  imo  accuratam  hujus 
mali  descriptionem  , quae  signis  a me  pro- 
latis maxime  convenit,  benevole  mihi  com- 
municavit. Ad  pathognomica  signa  etiam 
referri  potest  hujus  morbi  ortus  et  progres- 
sus, qui  ab  intus  ad  extus  in  osse  procedit; 
qua  de  causa  et  Bromj i eidius  spinam 
ventosam  nec  immerito  appellat  medullae 
abscessum  ( h ).  Tumor  enim  et  ossium  fi- 

stula aut  in  apophysi  aut  in  diaphysi  flt, 
et,  si  morbus  minus  sit  malignus,  singula 
ossa  afficiuntur,  nec  non,  si  gravius  hoc 

k)  Chirurgica!  observations.  Vol.  II.  pag.  20i 

malum  reperiatur,  plura  corripiuntur.  L en- 
ti nus  anteriorem  juncturam,  quam  nun- 
quam  viderat  correptam , neutiquam  tabe- 
scere contendit  (l).  Swietenius  dolores 
majore  corporis  calore  in  lecto,  vel  gravi 
commotione  vel  potu  vini  etc.  , auctos 
morbi  incipientis  indicat  signum  diagnosti- 
cum (m). 

Ne  autem  paedarthrocace  et  fungus  ar- 
ticulorum seu  tumor  albus,  qui  in  infanti- 
bus exoritur,  inter  se  confundantur,  quod 
a pluribus  jam  factum  est,  utri  usque  morbi 
notas  characteristicas  huc  afferre  consul- 
tum habeo  (n). 

I)  Paedarthrocace  plerumque  in  mino- 
ribus membris  (o),  uti  supra  jam  comme- 
moravi, tumor  albus  in  majoribus  sedem 
liabet. 

II)  Paedarthrocaces  tumor  solito  durior 
elaslicitatisque  semper  expers  est. 

III)  Paedarthrocace  saepius  plures  ar- 

l)  L.  c. 

m)  Vau  Swieben  Commentar,  in  II.  Boerhaave 
aphorismos.  Vol.  I.  pag.  920.  §.  5q.j. 

ri)  Conf.  Fleisch  Handbuch  uber  die  Krankheiten 
der  Kinder.  Vol.  III.  — Ai/gustin  1.  c.  pag.  6. 

0 ) Boyer  1,  c.  — Lentin  I.  c. 

ticulos,  fungus  articularis  autem  singulas 
juncturas  in  regula  invadit. 

IV)  Paedarthrocace  sola,  neque  vero 
tumor  albus , in  diaphysi  oritur. 

V)  Fungo  articulari  primum  articuli  li- 
gamenta, tum  utrumque  caput  articulare 
afficiuntur  (p)  ; paedarthrocaces  autem 
morbo  os  ipsum  primario  corripitur,  qua 
de  causa  et  articularis  capsulae  affectio  in 
paedarthrocace  est  secundaria  (q). 

VI)  Fungus  articularis  ex  violentia  me- 
chanica, quamvis  raro,  oritur,  paedarthro- 
cace vero  alius  semper  generis  causas  ha- 
bet et  fontes. 

Haec  sunt,  quibus  ex  mea  sententia 
uterque  morbus  inter  se  differat. 

Sev  erinus  (r)  in  homine  quodam, 
qui  paedarthrocace  tres  annos  laboraverat, 
metacarpi  ossium  superficiem  specillo  ex- 

p)  Conf.  icon  genu  fungo  articulorum  affecti  in 
Cheselden  Osteographia  or  the  Anatomy  of  the 
bones.  Lond.  \r)33.  Tab.  XLIX.  Fig.  3. 

q)  Chesbon  pathologische  Untersuchungen  und  Be- 
obachtungen  in  der  Wundarzneikunst.  Aus  dem 
Engl.  iibersetzt  von  Scherf.  Gotha  1780.  pag. 

94- 

r)  De  recondita  abscessuum  natura,  pag.  378. 

ploratam  rugosam  et  inaequalem,  manum- 
que aegrotam  infantilis  capitis  ad  instar 
tumidam  invenit  (/"). 

Pleiikius  hujus  mali  quatuor  statuit 
gradus  ( t ).  In  primo  gradu  dolor  solus 
percipitur  in  osse  ipso , qui  corporis  motu 
tantum,  neque  vero  externo  attactu  auge- 
tur. Si  dolores,  dum  attingitur  tumor  exter- 
ne, aucti  percipiuntur,  secundus  adest  gra- 
dus, cui  succedit  tertius,  qui  proximas  par- 
tes rubescentes,  dolentes  et  quasi  aere  in- 
flatas ostendit.  In  gradu  quarto  tandem, 
qui  in  spina  ventosa  proprie  sic  dicta  per- 
quam lente  exardescere  solet , abscessus  huc- 
usque clausus  membri  cutem  ad  extus  per- 
rumpit paulumque  puris  tenuis  atri  vel  ru- 
bentis fundit  initio  quodammodo  odori, 
mutantur  ulceris  parietes  in  massam  spon- 
giosam et  quasi  lardaceam  , ac  ipsum  os, 
abscessus  ruptione  denudatum , nigrum  spe- 
ctatur vel  cariosum  et  specillo  exploratum 
arrosum  sentitur  et  inaequale.  Eruptione 
facta  ossis  tumescentia  perdurat  et  putri- 
dum exesum  et  corrodens  oritur  ulcus, 

/ ) Conf.  Korturn  1.  c.  Vol.  II.  §.  io5. 

t ) Lehrgebaude  von  den  Gesclrwiilsten.  pag.  161. 

quo  et  ipsa  ossa  mollesque  partes  in  pus 
diluuntur  et  superficies  non  raro  cancro- 
sam  recuperat  speciem.  Febris  tandem 
lenta,  qua  perimitur  aegrotus,  accedit.  Sic 
P lenhius  hujus  morbi  gradus  delineat. 
Sed,  ut  viri  clarissimi  pace  id  dixerim,  de- 
scriptio hujus  quarti  gradus  imaginem  prae- 
bere mihi  videtur  nimis  horridam. 

P aluc cius  ( u ) hujus  mali  tres  tan- 
tum gradus  statuit,  in  quorum  primo  tu- 
mor adest  plus  minus  nodosus,  plerumque 
adhuc  elasticus  et  dolore  destitutus.  Cutis 
color  ab  initio  non  mutatur,  postea  vero 
rubescere  et  quasi  acubus  pungeretur  do- 
lere  incipit.  Dehiscit  tandem  cutis  et  ulcus 
existit  cariosum.  Extra  omnem  dubitatio- 
nem quamquam  positum  est,  Paluccium 
hunc  morbum  recte  descripsisse  et  tumo- 
rem ab  initio  interdum  doloribus  destitu- 
tum summa  cum  attentione  observasse,  ni- 
hilominus tamen  egomet  ipse  tumorem  in- 
veni nunquam  elasticum. 

Sed  hae  divisiones  in  sananda  spina 
ventosa  nullius  sunt  ponderis , symptomata 
enim  haec  commemorata  in  diversis  hujus 

u)  Raccolti  di  nuove  osservazioni  etc.  p.  ^5. 


morbi  transitionibus  ex  altero  in  alterum 
gradum  variant,  qua  de  causa  et  spinam 
ventosam  in  duo  stadia  dividere  praestat 
in  occultcnn  scilicet  et  in  apertam  s.  mani- 
festam. Curatio  ita  melius  institui  potest. 

In  plurimis  casibus  scrophulae,  raro 
rhachitis,  proximae  sunt  spinae  ventosae 
causae;  plurimorum  medicorum  observatio- 
nibus id  confirmatur,  v.  c.  Bell  i i (v)  qui 
spinam  ventosam  pro  ossium  scropbula  ha- 
bet, cui  etiam  accedit  Cl.  Himly , Profes- 
sor Gottingensis.  Infitiari  non  possunt, 
hunc  morbum  in  iis  terrarum  tractibus,  ubi 
scrophulae  frequentes  sunt,  v.  c.  in  magna 
Britannia,  saepius  occurrisse,  (x)  E T ho- 
rna e (y)  sententia  regio  septentrionalis  a 
gradu  quadragesimo  quinto  usque  ad  sexa- 
gesimum borealis  latitudinis  scrophulis  et 
paedarthrocacae  est  aptissima.  Feminae  ob 
mollem  debilemque  corporis  habitum  tum 
huic  morbo  tum  scrophulis  magis  obno- 
xiae, quam  viri,  sunt,  sed  aetate  prove* 

v ) System  of  Surgery.  Ecl.  YII. 
oc)  Petit  Krankheiten  der  Knochen.  P.  II.  p.  245. 
y)  Modern  Practice  of  physic.  Ed.  IV.  Lond.  i8i3. 
p.  448, 

ctiores , nisi  a teneris  laboraverint  sero- 
phulis,  neutiquam  hoc  morbo  afficiuntur. 
In  ea  igitur  aetate  a dentitione  usque  ad 
pubertatem,  qua  periodo  scrophulae  prae- 
dominant,  etiam  paedarthrocace  observa- 
tur. Ex  his  patet,  omnes  omnino  causas, 
quae  aut  internas  aut  externas  scrophulas 
gignant  iisque  faveant,  pro  remotis  haberi, 
atque  iis  spinam  ventosam  tam  produci 
quam  conservari  posse.  De  internis  et  ex- 
ternis scrophuJaruin  causis  conferatur  Hu - 
felandius  ( z ),  IV  eb  er  us  (a),  Kortu • 
mius  (6),  Fleischius  (c). 

Praeter  has  jam  commemoratas  hujus 
mali  causas  nonnulli  scriptores  statuunt  at- 
que afferunt  insuper  alias,  v.  c.  variolas(c/J, 

z)  Ueber  die  Natur,  Erkenntnifsmittel  und  Heilart 
der  Scrophelkrankheit.  Jena  1797. 

d)  Von  den  Scropheln,  einer  endemischen  Krankheit 
vieler  Provinzen  Europa’s.  Salzburg  1793. 

b)  L.  c. 

c ) L.  e. 

d)  Epbemerid.  Nat.  curios.  Dec.  I.  Ann.  VI  et  YH. 
Observ.  108.  — Scliejfer  Diss.  inaug.  de 
paedarthrocace  ex  variolis.  — > Fiirs  (cnau  in 
Act.  nat.  cur.  Yol.  IX.  p.  210. 


7 


i8 

scabiem  (e) , syphilidem  (/) , scorbutum  (g). 
Augustino  teste  fluxus  sanguinis  soliti 
suppressio  aliacjue  vitia  intimam  ossium 
structuram  ita  afficere  possunt , ut  spina 
ventosa  exinde  oriatur  ( h ). 

Ad  tres  priores  causas  quod  attinet,  eas 
hoc  loco  tantummodo  pro  causalibus  scro- 
phularum  morbis  et  pro  remotis  spinae 
ventosae  causis  habeo.  Quodsi  enim  hi 
morbi  in  systema  vasorum  absorbentium 
vim  exserunt  debilitantem,  s3^stematis  va- 
sorum absorbentium  morbi  hac  re  gigni 
possunt,  exceptis  solummodo  iis,  quibus 
adest  specificum  venenum , uti  syphilis. 
Quodsi  igitur  individui  praedispositio , ae- 
tas etc.  dirigunt,  scrophulae,  rhachitis,  hy- 
drops etc.  etiam  pro  diversis  circumstantiis 
queunt  procreari  (i).  VV.  DD.  jam  et 

e)  FI enk  ].  c.  p.  160.  Lenti  11  1.  c. 

J')  S chli chbin  g in  Trans,  philos.  ef. 

RicJiberi  bibi,  chirurg.  Yol.  III.  p.  55i, 

g)  Hist.  de  l’acad.  des  Sciences.  17J9.  pag.  28.  — • 
Febib  1.  c. 

Ti)  L.  c.  §.  23. 

i)  Web  er  1.  c.  §.  36.  — Hufeland  ],  c.  p. 
5g  — K ortum  1.  c.  — R.  Thomas  1.  c.  p. 
481  dicit:  In  some  instances  i think,  rikets  can 

observarunt  scrophulas  inde  ab  eo  tempo- 
re, ex  quo  variolae  minus  frequentes  gras- 
santur, esse  diminutas.  Fieri  tamen  licet, 
quod  in  centum  casibus  forte  semel  eve- 
niat, ut  modo  hic  modo  ille  morbus  habea- 
tur proxima  spinae  ventosae  causa;  neque 
est,  quin  inter  hos  rarissimos  etiam  morbos 
primarios  scorbutus  referatur  secundum  sa- 
tis tritum  proverbium:  nulla  regula  sine 
exceptione.  De  quinta  causa,  quam  supra 
commemoravi,  mihi  persuasum  habeo,  ho- 
minem, si  ejusmodi  casus  revera  locum 
haberet,  a pueritia  laborasse  scrophulis. 

Postremo  sunt  quidam  VV.  DD. , qui 
externam  topicam  causam , mechanicam  sci- 
licet aliquam  vim,  ut  ictum,  plagam,  ver- 
bera, quibus  in  ossa  vehementer  agatur  (£), 
statuant.  Quamvis  hic  casus  tamquam  oc- 
casio Heri  possit,  quatenus  individuum  jam 
scrophulosum  sit,  et  organismus  statum 
normalem  partis  topice  affectae  restituere 

be  traced  to  a venereal  taint,  whuh  though  not 
the  immediate  cause,  is  very  often  an  exciting 
one  of  it  and  scrofula.  — ■ 

k)  Walter  museum  anatom.  p.  5i.  no.  4°5,  4°^-  — 
Heyne  Wahrnehmungen  T.  11.  n.  29.  — Me- 
moires  de  1’acad.  des  sc.  Ann.  1757.  p.  64. 

2 * 

non  possit;  e contrario  tamen  ejusmodi  os 
facilius  afficitur.  Aderat  fortasse  in  non- 
nullis casibus  jamjam  spina  ventosa  inci- 
piens, quae  insequenti  forte  laesione  me- 
chanica partis  medico  innotescebat.  Sed 
quum  fieri  non  liceat,  quin  spina  ventosa 
proprie  sic  dicta  sola  vi  mechanica  prove- 
niat, huc  nihil  faciunt  ad  praxin  externae 
illae  causae. 

Prognosis. 

Scrophularum  curatio  , ut  omnibus 
notum  est , quum  sit  difficillima , progno- 
sis ob  majorem  eum  scrophularum  gra- 
dum, de  quo  hic  sermo  est,  satis  laeta 
esse  nequit,  praesertim  quum  morbus  hic 
inhaereat  ossibus,  quorum  morbi  omnium 
sunt  maxime  chronici.  Interim  vero  pro- 
gnosis quovis  singulo  in  casu  tum  ab  inter- 
nis tum  ab  externis  scrophularum  causis 
TrqcijyovfAevcug  dependet.  Itidem  et  quodvis 
hujus  morbi  stadium  prognosin  habet  suam 
peculiarem,  v.  c.  prognosis  paedarthroca- 
ces,  quae  adhuc  occulta  est,  melior  habe- 
tur, quam  apertae.  Idem  est,  si  unicum 
os  sit  affectum,  quam  si  plura.  Tum  et 
diuturnitas  hujus  morbi  ejusque  complica- 

tiones  multum  ad  formandam  prognosin 
conferunt.  Quodsi  tamen  huic  morbo  suc- 
curritur remediis  roborantibus  diaetaque 
congrua,  exempla  non  desunt,  quibus  mor- 
bus, quamvis  infestissimus,  curatus  pro- 
batur. 

Therapia. 

In  morbis,  quorum  causae  inveniun- 
tur scrophulae , antiscrophulosa , et  ubi 
rhachitis  est,  tonica , roborantia,  uti  mar- 
tialia,  corticem  peruvianum,  etc.  indica- 
ri satis  constat.  * Quod  ad  antiscrophu- 
losa medicamenta  attinet , praecipuorum 
paullo  infra  mentionem  faciam.  Hic  juvat 
nonnulla  de  paedarthrocaces  complicatione 
praemonuisse.  Infantibus,  qui  ex  spina 
ventosa  laborant,  plerumque  abdomen  tu- 
midum, lingua  obducta,  dolores  colici  plus 
minus  intermittentes  sunt;  interdum  etiam 
vermes,  mucus  et  aliae  sordes  alvo  excer- 
nuntur. Ubi  haec  et  similia  visuntur  signa  , 
primo  vel  blandis  emeticis,  vel  laxantibus 
primas  vias  curare  debemus  purgandas. 
Ipsa  autem  sordium  gastricarum  major  sur- 
sum deorsumve  turgescentia  vel  emetico- 
rum vel  purgantium  indicat  usum.  Opti- 

mum  hic  conducens  emeticum  tartarus  sti- 
biatus  est,  et  optimum  purgans  hydrargy- 
rum  muriaticum  mite , idque , si  opus  fue- 
rit, Rheo  aut  Jalappa  forma  et  dosi  con- 
gruis mixtum , cui  scopo  et  gummata  feru- 
lacea, ut  ammoniacum,  galbanum  etc. , bene 
respondent. 

Antiscrophulosa  autem  , contra  paedar- 
throcacen  laudabili  cum  successu  hucus- 
que adhibita  a medicis,  haec  sunt: 

I.  Re  sol  v enti  a. 

1)  Antimonialia , seu  Stibicilia , et  inter 
ea  potissimum  Stibialia  sulphurata,  ut  Sul- 
phur stibiatum  aurantiacum  et  Sulphur  sti- 
biatum  rubeum,  a quarta  inde  usque  ad 
dimidiam  grani  partem  pro  dosi.  Haec 
enim  medicamina  laxis  hujusmodi  consti- 
tutionibus optime  prosunt. 

2)  Mercurialia.  Quae  in  omnibus  scro- 
phulosis  morbis  praeter  caetera  quum  ma- 
xime efficacia  observantur  (l),  ex  omnibus 
hujus  census  praeparatis  Hydrargyrum  mu- 

2)  Hufel  and  1.  c.  p.  195.  — ■ S chlichking  1. 
c . — - S chr  eib  er  de  peste  p.  44*  Hei  st  e» 

ri  chirurg.  Observ.  T.  II. 

riaticum  mite  ad  quartam  grani  partem  pro 
dosi  inprimis  commendandum  habeo  (m), 
et  quidem  Sulphure  stibiato  aurantiaco  con- 
junctum, id  quod  sub  pulveris  Pium  me  r i 
nomine  jam  dudum  innotuit.  Neque  Hy- 
drargyrum  muriaticum  corrosivum  silentio 
est  praetereundum.  In  pertinacissimis  enim 
hujus  morbi  casibus  ex  sententia  VV.  DD., 
qui  id  observarunt,  invenitur  efficax.  Clar, 
yllthofius  ( n ) memorat  e praxi  sua  pue- 
rum imbecillem  diuturna  tussi , asthmate 
et  paedarthrocace*  laborantem,  quem  Hy- 
drargyri  muriatici  corrosivi  usu  optime  re- 
stituit, postquam  is  intra  quatuordecim  sep- 
timanas LXXIV.  Hydrargyri  muriatici  cor- 
rosivi grana  hauserat.  Huic  observationi 
beatus  meus  praeceptor  Richt er  us  , Got- 
tingensium  decus,  haec  adjicit:  „ Testor 

hanc  rem.  Aegrotus  est  nunc  adultus,  et 
gaudet,  pluribus  exinde  annis  elapsis,  in- 
tegra et  iirmiori  quam  antea  sanitate.^ 
Quamvis  haec  ita  clara  atque  vera  sint  ut 
nihil  iis  contradici  queat,  Hydrargyrum  ta- 
men muriaticum  corrosivum,  quae  est  mea 

m)  Cf.  R.  Thomas  1.  c.  p.  4q3. 

n)  Richteri  Bibi,  chirurg.  T.  XI.  p.  262. 

sententia,  non  nisi  necessitate  urgente  ad- 
hiberi licet.  At,  quod  probe  notandum, 
octava  tantum  pars  grani  pro  dosi,  id  si 
porrigi  velis,  matutino  et  vespertino  tem- 
pore adhibeatur,  soluta  quidem  aqua  de- 
stillata cum  quadam  mncilaginis  gummi 
arabici  et  Tincturae  Opii  aliqua  dosi,  vel 
etiam  pilularum  forma  , adhibitis  autem  non 
mica  panis,  sed  extractis  amaris  et  ipso 
pulvere  Cinchonae. 

Sed  hic  moneri  lubet  in  universum: 
quamvis  hydrargyri  usus  diuturnus  in  hoc 
morbo  requiritur,  attamen  semper  caven- 
dum est,  ne  id  ad  eum  gradum  adhibea- 
tur, ubi  oriatur  aut  ptyalismus,  aut  ipse 
mercurialis  morbus.  Experientia  enim  edoc- 
ti scimus,  dissolvente  ejusmodi  hydrargyri 
efficacia  quoscunque  scrophulosos  morbos 
augeri  (o).  Ut  vero  id  evitemus , roboran- 
tia , narcotica , et  antimonialia , interdum 
etiam  blanda  purgantia  pone  mercurium 
adhibeantur,  prout  casus  indicat.  Tum 
etiam  crebrior  praeparatorum  hydrargyri 
alternatio  medicis  commendatur;  nam  no- 
vum quodvis  praeparatum  evadit  illo,  cui 

o)  Thomas  1.  c.  pag.  493. 

aegrotus  jam  diuturno  ex  usu  est  assuefac- 
tus, fortius.  Nec  huic  veritati  quidquid 
potest  contradici.  Hydrargyri  usu,  si  fe- 
bris adsit  lenta,  abstinendum  esse,  non  est 
quod  negem.  Quamnam  vero  opem  hoc  in 
statu  medicus  poterit  praestare? 

3)  Herba  Cicutae  (Conium  maculatum 
L.).  Hoc  est  egregium  et  St o er  kii  ( p ), 
JSergii  ( q ) , P i d er  it  ii  ( r ) , Bald  in- 
geri (f)  et  Justa mondii  ( t ) experientia 
jamjam  laudatum  medicamentum  antiscro- 
phulosum.  Balding erus  pulverem  her- 
bae cicutae  meile  conjunctum  suppeditari 
jubet,  cujus  viri  sententia  gravissima  mihi 
videtur.  Initium  fit  cum  tribus,  quatuor 
vel  quinque  granis  pro  dosi,  prout  parvuli 
aetas  id  postulat,  atque  eo  usque  ad  unam, 
duas  drachmas  quovis  die  augetur  dosis. 
-Ut  cicuta  efficaciam  suam  exserat,  necesse 

p)  Lib.  de  cicuta  I,  II.  et  Suppi.  Ed.  II.  Vienn. 
1761. 

q)  Mat.  med. 

r)  Diss.  de  modo,  ?quo  venena  ut  medicamina  sa- 
lutaria agunt.  Marburgi  1773.  — Ejzisd.  Disp. 
Elect.  Hass. 

f)  Magazin  fur  Aerzte.  5.  B.  [q.  St. 

t)  Von  der  Heilung  in  Krebsgeschwuren, 

est,  ut  diu  continuetur,  idque  crescentibus 
pro  individui  constitutione  dosibus,  donec 
mydriaseos,  vertiginis  vel  nauseae  vestigia 
accedant  (u). 

4)  Belladonna  (Atropa  Belladonna  L. ). 
Quamquam  hoc  medicamen  iis  est  annume- 
randum, quae  magni  hoc  in  morbo  aesti- 
mari debent,  observationes  tamen,  quae 
huc  faciant,  desunt,  et  analogia,  quae  ei 
fidem  facit,  acquiescere  debemus.  Grani 
dimidii  dosis  usque  ad  quatuor  grana  pul- 
veris herbae  belladonnae  infantibus  bene 
sufficiet  in  aliquo  vehiculo  apto.  Cicutae 
etiam  belladonnaeve  extractum  in  pilula- 
rum boli  ve  formam  redactum  potest  adhi- 
beri minoribus  tantummodo  dosibus. 

5)  Asa  foetida.  Jamdudum  laudatissi- 
mum contra  scrophulas  ossiumque  morbos 
existit  remedium,  quod,  quum  hic  loci  nul- 
latenus contra  indicetur , eo  magis  nostra 
meretur  attentione. 

6 ) Arsenicum  album.  Hoc  remedium  , 
quod  contra  scrophulas  a Britannicis  medi- 
cis gravissime  commendatur,  in  scrophulo- 
sis  ulceribus  curandis  se  praebuisse  fertur 


u)  Cf.  R.  Th  ornas  1.  c.  p.  496. 

fortissimum  (v).  Porrigitur  sub  forma  li- 
quoris arsenicalis  (x),  sive  Solutionis  mine- 
ralis Fowleri  (y)  ab  una  ad  quinque  gut- 
tas , bis  terve  in  die. 

Attamen  dosis , si  ventriculo  molestiam 
incommodum  ve  afferat,  aut  minuenda  aut 
removenda  est,  tumque  leniores  Opii  doses, 
vel  catharticum  tepefaciens,  uti  Tinctura 
ilhei , porrigantur.  Symptomata  gravia  v. 
c.  vomitus,  colica  etc. , quae  arsenici  usu 
oriri  solent,  perversae  usus  rationi  solum- 
modo attribuit  Thomas , qui  incommoda 
ex  arsenici  usu,  quod  cum  aliquot  Tinctu- 
rae Opii  guttis  conjunctum  persaepe  adhi* 
buerit,  hac  conditione  vidisse  prorsus  ne- 
gat, et  in  pertinacibus  febribus  intermitten- 
tibus hanc  formulam  adultis  adhibendam 
commendat: 

R.  Liquoris  arsenicalis  guttas  tres  ad  duo- 
decim 

Decocti  Cinchonae  drachmas  decem 
Tincturae  corticum  aurantiorum  drach- 
mas duas 

v)  Thomas  ],  c.  p.  16  et  496. 
se)  Pharmacopoea  Londinensis  1809. 
y)  dmemann' s prakt.  Arzneimittellehre.  Fiinfte 
Auflage.  Gottingen  1811. 

Tincturae  Opii  guttas  quinque. 

M.  f,  haustus  ter  in  quovis  die  sumen- 
dus ; 
vel 

R.  Infusi  radicis  Columbo  drachmas  duo- 
decim 

Liquoris  arsenicalis  guttas  quinque 
Tincturae  Opii  guttas  octo 
Tincturae  Cinchonae  compositae  drach- 
mas duodecim. 

M.  f.  haustus  quarta  sextave  quaque  hora 
capiendus. 

Formulas  prorsus  similes  minutis  pro  por» 
tione  dosibus , si  arsenico  uti  velis,  ad 
scrophulas  commendat  D.  Th  omcis.  Tu- 
tiora vero , quam  Solutio  arsenicosi  kali , 
et  meliora  sunt,  secundum  novissimas  ob- 
servationes, Solutio  sodae  arsenicosae  II a v 
lesii  et  Arsenicum  sulphuratum  flavum  ( z ). 
Nec  praetermittendae  hic  loci  sunt  Terra 
ponderosa  muriatica.  Tussilago  Farfara, 
Digitalis  purpurea,  et  Calx  muriatica,  quam 

«)  Cf.  C.  F.  Harles  de  arsenici  usu  in  medicina. 
Noriinb.  1811.  Cf.  Salzburg.  med.  Zeituna  A. 

D 3 

i8i5.  N.  63.  p.  200  seqq.  — C.  L.  Heine  Der 
Arsenik  ais  Fiebermittel.  Beilin  1811. 


ultimo  loco  nominatam  Woodius  (a) 
magni  aestimat,  eamque  ipsi  Terrae  pon- 
derosae muriaticae  anteponendam  censet. 

Efficacissimorum  omnium  remediorum, 
quae  a me  jamjam  laudata  huc  referri  pos- 
sunt, delectum  a me  institutum  esse  quam- 
quam mihi  persuasum  habeo ; placet  ta- 
men, generalibus  de  his  remediis  observa- 
tionibus praemissis , roborantia  quaedam 
tonica  ad  secundam  antiscrophulosorum 
classem  spectantia  hic  commemorare. 

Inter  omnia  roborantia , quae  huc  per- 
tinent, primum  locum  obtinent  lotiones  et 

balnea  e substantiis  aethereis  et  aromati- 

/ 

cis,  uti  floribus  chamomillae,  herbis  men- 
thae piperitae  et  crispae,  herba  rorisma- 
rini  parata  , quorum  temperatura  quin- 
decim ad  octodecim  gradus  scalae  Reau- 
murianae  esse  debet.  Hujuscemodi  reme- 
diis tamdiu  insistere  debemus,  donec  con- 
stitutionis  universalis  (maxime  quoad  abun- 
dantem muci  in  primis  viis  copiam)  tum 
localis  accedat  melioratio.  Paedarthroca- 
ces  melioris  autem  status  signum  est  de- 
crementum tumoris  et  effluxus. 

a ) Cf.  the  Edinburgh  medica!  Journal.  Vol.>I,  p. 

147. 

Contendere  nolim  secundi  ordinis  reme- 
dia non  nisi  in  decrescentis  morbi  stadio 
esse  applicanda,  sed  potius  ea,  quae  supra 
commemoravi , antiscrophulosa  cum  hisce 
secundi  ordinis  medicaminibus  jungenda  cen- 
seo, quinimo  in  nonnullis  casibus  primae 
classis  medicamenta  absque  noxa  et  vice 
versa  adhibenda. 

II.  Robor  antia , tonica. 

1)  Cinchona  primo  loco  est  ponenda, 
cujus  egregiae  vires  omnibus  tam  cognitae 
sunt,  ut  eas  uberius  exponere  supervaca- 
neum sit. 

2)  Nec  Calamo  aromatico  in  hoc  aliis- 

que morbis  deneganda  est  virtus  maxime 
praestans.  W e ile  ardus  ( b ) longum  per 

temporis  spatium  apud  Rossos  versatus  ejus 
vires  insignes  maximopere  laudat. 

3)  Extracta  amara , uti  Taraxaci,  Gen- 
tianae, Trifolii  etc.  commemorasse  juvabit. 

4)  Martialia  medicis  probantur,  inpri- 
mis  Ferri  carbonas  (vulgo  ferrum  praeci- 
pitatum) ac  Ferrum  ammoniatum  Pharma- 
copoeae  Londinensis  (olim  ferrum  ammonia- 

b)  Medicinische  Fragmente.  Franifurt  1791.  p.  196. 


cale)  ut  et  Tincturae  martiales,  quae  secun- 
dum pharmacopoeam  istam  e ferro  paran- 
tur, ut  Tinctura  ferri  ammoniati  et  Tin- 
ctura ferri  muriatici.  — Ferri  carbonatis 
dosis  est  universim  granorum  quinque  ad 
viginti,  et  Ferri  ammoniati  est  granorum 
duorum  ad  grana  quindecim  plus.  Decem 
ferme  grana  hujus  praeparati  quum  ab  pro- 
vectiore aetate  intra  viginti  et  quatuor  ho- 
rarum spatium  hausta  sufficiant,  parvulis 
commoda  portio  facillime  exinde  colligi  pot- 
est. Ferri  carbonas  optime  propinatur  in 
bolos  pilulasve  extractorum  ope  amaro- 
rum Taraxaci,  Gentianae,  Trifolii,  ut  et 
Cinchonae,  Valerianae  etc.  redactum;  ammo- 
niatum  contra  ferrum  in  solutionibus,  ele- 
ctuariis  cum  ceteris  roborantibus  remediis, 
ut  Calamo  aromatico,  Valeriana,  Cinchona 
datur. 

Tincturae  ferri  muriatis  (c)  guttae  tres 
ad  viginti  plus  bis  terve  die  hauriantur. 


c,)  Hujus  tincturae  praeparatio  est: 

R.  Ferri  carbonatis  libram  dimidiam 
Acidi  muriatici  libram  unam 
Spiritus  vini  rectificati  libras  tres. 


M. 


o 

Tincturae  Ferri  ammoniati  (d)  dantur 
guttae  XX.  ad  sexaginta  bis  terve  in  die. 

Martialium  dosin  paullatini  augendam 
esse,  jam  ex  indicatis  dosium  rationibus 
satis  elucet.  Qualis  infantium  dosis  sit,  et 
quousque  haec  augeatur,  ex  aegroti  aetate 
et  natura  semper  dependet. 

His  tonicis  inprimis  martialibas  medica- 
mentis, quibus  uteris,  aliquot  grana  rhei 
et  unum  vel  duo  grana  hydrargyri  muriatici 
mitis  addere  debeas,  ut  venter  adstrictus  et 
suppressus  aliaque  mala  inde  orta  pellan- 
tur. In  universum  ab  amaris  aromaticis  ad 
martialia  sensim  sensimque  transcendendum 
est;  nam  martialia  a parvulis  difficulter  fe- 
runtur. Hujus  demum  classis  remediis 
adnumeranda  sunt  balnea  tepida  martiata 
temperaturae  supra  indicatae,  quae,  quum 
in  plurimis  casibus  arte  parantur,  globulo- 
rum martialium  uncia  una  ad  duas  ad  sin- 
gula sufficiunt,  aut  Extracti  martis  drach- 
mae duae  ad  tres  alcohole  solutae  aquae 
ingerantur. 

d ) R.  Ferri  ammoniati  uncias  quatuor 
Spiritus  tenuis  libram  unam. 

M. 

Praeter  haec  jam  commemorata  remedia 
plura  inveniuntur  efficacia  antiscrophulosa, 
jam  dudutn  notissima , quibus  forsitan  et  in 
paedarthrocacen  aliqua  foret  vis  (e).  Haec 
remedia  victu  nutriente  et  blando  adjuven- 
tur, et  universim  diaeta  antiscrophulosa  sit 
necesse  est  (f).  Denique  et  mundities  com- 
mendanda est,  inde  linteamentorum  vices 
permutari  et  lectos  aeri  exponi  oportet. 
Etiam  aegroti  habitaculum  salubre  ac  sic- 
cum sit,  aeremque  'purum  habeat,  utpote 
sine  quibus  auxiliis  nulla  sanationis  spes 
erit. 

His  absolutis  quaedam  de  spinae  vento- 
sae topica  tractatione  adjicere  lubet. 

Spina  ventosa  dum  in  stadio  occulto  ver- 
satur, omnia,  quibus  ulceris  eruptio  effici- 
tur, summopere  removeri,  antiscrophulosa, 
tepida  martiata  balnea  pluries  quotidie  rei- 
teranda adhiberi,  ac  unguentum  hydrargyri 
cinereum  sine  terebinthina  paratum  (^)  os- 

e)  De  his  medicaminibus  adeas  Hu f elandii , 
fVeberi,  Kor  tu  mi  i libros  supra  laudatos. 

f)  Huf eland  1.  c.  p.  i3i  — i56. 

g ) Unguentum  Neapolitanum  vulgo  prostans  a mul- 
tis pharmacopolis  paratur  cum  terebinthina,  cu« 

sis  tumori  illiniri  oportet.  Tumore  vero, 
ut  plerumque  fit,  erumpente,  ossis  fistulam  , 
dummodo  certam  atque  exploratam  habes , 
stilo  exploratorio , nisi  necessitas  urget , vel 
tentare,  vel  vulnus  prorsus  dilatare  noli. 
Interna  remedia  sine  interpellatione  conti- 
nuentur , iisque  ipsis  externa  succurant  ne- 
cesse  est.  Balnea  topica  hoc  momento  ejus- 
modi esse  debent,  quibus  luxurians  vulne- 
ris caro  arceatur,  ergo  incitantia,  acria, 
adstringentia.  Huic  indicationi  respondet 
saturatum  Sabinae  vel  Calami  aromatici  in- 
fusum partibus  anaticis  paratum.  Praeter 
topicum  hocce  balneum  etiam  lintei  fila- 
menta infuso  illo  imbuta  ulceri  imponantur 
emplastri  hydrargyri  et  foetidi  ana  obtegen- 
do, ac  unguentum  hydrargyri  cinereum  circa 
vulnus  continuo  infricetur.  Illud  emplastrum 
addito  pulvere  radicis  belladonnae  efficacius 
adhuc  reddi  potest.  Morbo  universali  re- 
moto, tumor  ossis  collabitur.  Tum  univer- 
salia et  topica  balnea  martialia  adhibeantur, 
quibus  vulnus,  ut  ita  dicam,  sua  sponte 
sanatur.  Sin  autem  paedarthrocace  ossis 

jus  ab  illinitione  in  cute  facile  producuntur  ex- 

coriationes  sanationem  impedientes. 

epipbysin  occupat,  membri  agitatio  cura- 
tionem non  modo  impedit,  sed  etiam  pror- 
sus insanabilem  reddit.  For  dius  (Ii)  plu- 
ra memorabilia  exempla  affert,  quae  cariem 
ossium  carpi  membri  quiete  et  rariore  de- 
ligatione  feliciter  sanatam  esse  docent.  Hunc 
itaque  modum  in  iis  casibus,  quibus  arti- 
culi agitatio  curationi  obest,  quantopere 
commendo.  Quies  enim  et  affectae  partis 
involutio  sunt  in  re  chirurgica  remedia  ma- 
xime praestantia.  ’ 

In  plurimis  casibus , quum  spina  ventosa 
in  juncturis  habet  sedem,  anchylosis  se- 
quela esse  solet.  Inde  L en  t inus  acidum 
phosphoricum  aptis  fluidis , ut  infuso  herbae 
salviae,  scordii  etc.  dilutum,  et  linteolis 
imponendum  suadet;  Ccillisenus  autem 
setaceo  morbosum  os  perforandum  existi- 
mat, ut  puris  liberior  exitus  fiat,  unde  bre- 
vi accedat  sanatio.  At  haec  methodus  mihi 
minus  laudanda  videtur,  utpote  quod  cutis 
externa  cum  ossis  vulnere  plane  coalescat, 
adeoque  canalis  hians  fistulae  ad  modum 
aegro  remaneat.  — Amputationem  hic  ni- 


7z)  Observations  on  the  disease  of  tho  Hip-domt. 
Ed.  II,  Lond.  1810. 

hil  facere,  ideoque  non  admittendam  esse, 
ex  ipsa  morbi  indole  ipsisque  causis  elucet. 
Etenim  universali  morbo  nondum  sublato 
vel  aliud  os,  amputatione  facta,  afficitur, 
vel  abdominis  pectorisve  viscera  laeduntur, 
unde  phthisis  mesenterii  scrophulosa  aut 
hydrothorax  aegro  parant  interitum.  Quem 
ob  finem  Br  omfieldii  et  Schlichtin- 
gii  sententia  secutus  eam  prorsus  abjicien- 
dam esse  censeo. 

Spinae  ventosae  casus . 

Anni  millesimi  octingentesimi  duodecimi 
Julio  mense  quum  Cassellis  commorarer, 
puella  quaedam , tres  annos  et  dimidium, 
nata,  quae  spina  ventosa  in  manu  labora- 
bat, a parentibus  ad  me  deducta  est.  Lon- 
gum per  temporis  spatium  ea  hoc  morbo 
erat  affecta;  quo  factum  est,  ut  stadium 
morbi  esset  apertum.  Quae  examine  aegro- 
tae hac  occasione  instituto  inveni,  haec 
sunt.  Puella  erat  pro  aetate  tenera,  parva 
et  imbecillis;  ceterum  praeter  pallorem  fa- 
ciei, capillorum  flavedinem , oculos  caeru- 
leos, dilatatas  pupillas,  tumescentes  non- 
nunquam  cervicales  glandulas,  ventremque 
prominentem  vestigium  habitus  scrophulosi 
prorsus  nullum  prodidit.  Spina  ventosa, 
quae  in  sinistra  manu  erat,  digiti  medii 
ossis  metacarpi  diaphysin  occupabat,  ulce- 
risque apertura  erat  tam  parva , ut  non  ni- 
si specilli  argentei  ingressum  permitteret. 
Inchoaverat  morbus,  ut  ex  parentibus  co- 
gnovi, sponte,  et  ratione,  quam  supra  ex- 
posui, vulneris  ipsiusque  ossis  habitus 
symptomata,  quae  supra  recensui,  prae  se 
ferebat,  ulcusque  paucum  puris  mucilagi- 

nosi  atque  inodori  excernebat.  Durabat 
dolor  tum  in  vulnere  ipso,  tum  in  hujus 
ambitu  ipsoque  ossis  tumore,  ac  non  nisi, 
quum  specillum  ossis  cavo  immitteretur, 
aliquis  dolor  apparuit.  Malo  hucusque 
prorsus  a parentibus  neglecto,  jam  inde  a 
tribus  mensibus  ex  consensu  glandula  quae- 
dam ad  inferiorem  extremitatem  prope  bra- 
chialem internum  et  tricipitem  musculos 
paullo  supra  condylum  internum  sita  in- 
tumuerat ad  ovi  gallinacei  magnitudinem 
et  insignem  duritiem,  ceterum  doloris  ex- 
pers. Praeterea  aderat  crebrior  colica,  exi- 
mia ciborum  appetentia,  subinde  narium 
pruritus , lingua  muco  obducta , interdum 
diarrhoea  et  lumbricorum  per  alvum  excre- 
tio.  Aegrotae  parentes,  qui,  quantum  scio, 
minime  premebantur  miseria,  nec  adhuc 
premuntur,  optima  gaudebant  valetudine, 
praeterquam  quod  pater  aetate  jamjam  pro- 
vectior hypochondria  subinde  laborasse  vi- 
debatur. 

Primum  ad  depugnanda  vermium  symp- 
tomata electuarium  dedi  ex  semine  Santo- 
nici  cum  rhei  syrupo , quo  plures  lumbrici 
cum  multa  pituita  excernerentur.  Minuto 
post  duas  circiter  septimanas  abdominis  am- 

bitu , lingua  puriore  vermiumque  signis  re- 
motis, specialem  spinae  ventosae  curam  au- 
spicatus sum.  Interea  dedi 

R.  Hydrargyri  muriatici  mitis  grana  octo 
Sulphuris  stibiati  aurantiaci  grana  se- 
decim 

Pulveris  herbae  cicutae  drachmas  duas 
Sacchari  albi  unciam  dimidiam. 

M.  f.  pulvis.  Divisus  in  XXIV.  partes  ae- 
quales s.  mane  et  vespera  dosis 
una  cum  meile’  sumenda. 

Istud  medicamen  eo  usque  continuavi , do- 
nec halitus  odorem  lene  metallicum  prode- 
ret, pupillarumque  dilatatio  accederer;  qui- 
bus phaenomenis  durantibus,  remoto  medica- 
mine illo,  lene  praebui  catharticum,  uti  rbei 
ti acturam  , vel  etiam  roborans,  uti  infusum 
calami  aromatici,  prout  res  postulabat.  His 
intervallis  pulveres  istos  mercuriales  per  tres 
circiter  menses  ter  repetitos  continuavi, 
quo  facto  ossis  tumor  purisque  effluvium 
admodum  imminuebantur,  glandulaeque  il- 
la in  brachio  tumescentia  prorsus  evane- 
scebat. Eodem  tempore  in  locum  affectum 
hydrargyri  unguentum  cinereum  quotidie 
illinebatur,  balneaque  tepida  cum  Sabina 
et  Calamo  aromatico  ter  quaterve  in  die 

adhibebantur.  Tum  noctu  et  iuterdiu  par- 
tem affectam  emplastri  foetidi  et  mercuria- 
lis  partibus  anaticis  obtexi,  idemque  empla- 
strum tumescenti  in  brachio  glandulae  im- 
positum est,  dum  interea  balnea  illa  aro- 
matica assidue  continuarem.  Aegrae  victus 
nutriens  erat;  ova,  carnem,  oryzam  mu- 
cilaginem  avenae  et  Sago  praebui;  inter- 
dum et  vini  gallici  pauxillum  concessi. 
Coelo  sereno  et  sicco  puella  sub  diu  mul- 
tum ambulabat. 

Ista  therapia  aegrae  constitutione  mul- 
tum emendata,  ac  potissimum  abdomine 
a sordibus  mucosis  satis  liberato,  ab  eo- 
rum, quem  memoravi,  medicaminum  usu 
abstinui,  et  ob  debilitatas  potissimum  dige- 
stionis vires  Asam  foetidam  cum  Valeriana 
in  auxilium  vocavi,  quorum  remediorum 
odor  ingratus  parvulae  sensum  minime, 
sicut  verebar,  offendebat,  ita,  ut  Asam 
foetidam  vitelli  ope  subactam  et  solutam 
vel  in  pillulas  redactam  libenter  hauriret. 
Quapropter  egregium  hocce  remedium  per 
sex  prorsus  hebdomades  continuavi,  idque 
felicissimo  cum  successu.  Evasit  enim  pu- 
ella indies  alacrior  et  vegetior,  evanuit 
ossis  tumor  ipsumque  vulnus  non  nisi  ali- 

quas  humoris  serosi  guttulas  quotidie  edi- 
dit. Itidem  et  localia  illa  linimenta  mer- 
curialia  et  balnea  e Sabina  , durante  Asae 
foetidae  applicatione,  omisi,  eorumque  lo- 
co balnea  martialia  applicui,  et  emplastrum 
mercuriale  continuavi.  Adhibui  etiam  pro 
potu  ordinario  infusum  glandium  querci- 
norum tostorum  diaetamque  omnino  nu- 
trientem. 

Debilem  autem  laxumque  corporis  ha- 
bitum ut  emendarem , ab  amaris  aromati- 
cis  et  aethereis  (uti  calamo  aromatico,  ex- 
tractis amaris,  cortice  peruviano,  tinctu- 
ris aromaticis,  naphthis  etc.)  ad  martia- 
lia sensim  sensimque  transii ; primum  tinc- 
turam Martis  pomatam  , postea  ferrum 
ammoniatum  praebui.  Interea  callosos  ul- 
ceris margines  lapide  infernali  saepius  te- 
tigi, unde  vulnus  externum  brevi  claude- 
batur relicta  exigua  cicatrice,  infansque 
evasit  in  integrum  restitutus.  Nihilominus 
tamen  ad  impediendas  mercurialium , quae 
adhibueram , aliquales  noxas  plura  adhuc 
balnea  sulphurea  arte  parata  praescripsi. 
Universim  ista  parvulae  curatio  octo  men- 
sium tempus  adimpleverat.  Ouum  aesta- 
te praeterlapsa  atque  etiam  ante  aliquot 

abhinc  menses  Cassellis  commorarer,  puel- 
lam istam,  quae  nunc  nonum  aetatis  an- 
num gerit,  sanam  atque  integram  reperi, 
et  eo  usque  bene  semper  valuisse  a paren- 
tibus cognovi.  Manus  olim  affectae  digi- 
tus medius  absque  reliquorum  digitorum 
extensione  plenarie  extendi  non  potuit,  un* 
de  digiti  illius  tendinem  extensorium,  qui 
est  extensoris  digitorum  communis  propa- 
go , in  vulneris  pristini  loco  ad  os  meta- 
carpi digiti  medii  agglutinatum  esse  eoque 
in  actione  sua  impediri,  verosimile  est. 
Nihilominus  autem  manus  istius  robur  et 
agilitas  optime  se  habet,  ipsiusque  vulneris 
vix  ullum  restat  vestigium. 

Praenobilissimo  doctissimoque  doctorando 

Samuel  Christianus  Lucae 


salutem. 

Scrofulam  quum  exhibueris  in  libello  Tuo  tamquam 
saepissimam  paedarthrocaces  causam , suavissime  mi 
amice , de  ipsa  illius  natura  et  efficientia  quaedam 
hic  loci  a me  annotari  non  graviter  feres.  Pro- 
dit autem  omnis  scrofulae  et  genesis  et  habitus  et 
decursus  effectusque  imo  therapia  regressivam  nisus 
formativi  in  pueritia  sursum  tendentis  ad  deorsum 
directionem,  irritabilitatis  universalem  in  vegetatio- 
nem metamorphosin , pueri  ad  statum  foetalem  reap- 
propinquationem , animalitatis  a vegetatione  extinc- 
tidnem,  vegetationis  demum  ipsius  ab  altioris  ordi- 
nis legibus  et  rectoribus  infrenationem  ac  ultra  indi- 
vidui et  organorum  fines  vitales  extravagationem. 
Hinc  scrofula  non  certi  unius  systematis  organici 
morbus  habenda  est  specialis,  sed  potius  generalis 
omnium  corporis  organorum  et  systematum  morbosa 
indoles,  cachexiae  scrofulosae  nomine  significanda 
ac  ad  pathologiae  generalem  magis  partem  spectans 
quam  ad  specialem.  Singula  autem  morbi  scrofulosi 
signa  et  symptomata,  quae  in  cute,  glandulis,  vis- 
ceribus, membranis,  cellulosa,  imo  ossibus  obser- 
vantur , ea  de  causa  nil  nisi  affectiones  organorum 
speciales  debent  aestimari  eundem  semper  cachexiae 
scrofulosae  characterem  prae  se  ferentes , huncque 
pro  diversa  organorum  textura,  natura,  dignitate  et 
temperie  vitali  diversimode  exhibentes , ac  quoad  ini- 


tium  suum  mutuumqile  successum , adscendendo  ali 
inferioribus  organis  ad  altiora  , a cellulosis  ad  fibro- 
sa, a mollioribus  ad  solidiora,  partium  corporis  se- 
riem organico  - vitalem  accurate  legentes;  id  quod 
proximo' 'abhinc  tempore  unus  ex  commilitonibus  no- 
stris dissertatione  sua  fusius  monstrabit.  Ad  paedar- 
throcacem  nunc  quod  attinet,  scrofulis  saepissime 
oriundam  , quam  et  ipse  pluries  in  scrofulosis  obser- 

vavi  idque  semel  in  metacarpo  et  metatarso  unius 
ejusdemque  individui  carie  vertebrarum  et  cyphosi 
postea  extincti;  scrofulosa  istius  morbi  indoles  ex 
speciali  ossis  affecti  habitu,  morbi  scilicet  ab  intus 
ad  extus  progressu,  rotunda  ossis  et  quasi  glandi- 
formi  tumescentia  circumscripta  , ac  ex  pure  mucoso 
limpido  ac  inodoro  satis  elucet.  Demum  si  specifi- 
cam scrofularum  ad  rhachitidem  relationem  et  faci- 
lem istarum  ex  gonorrhoeis  genesin  nuperrime  ob- 
servatam spectamus,  paedarthrocaces  tamquam  spe- 
cialis ossium  scrofulae  per  diversos  aliusmodi  morbos 
cachecticos  generationem  posse  dari  in  aprico  est. 
Hinc  merito  Tibi  est,  quod  verum  paedarthrocaces 
characterem  et  habitum  consentiente  natura  et  rec- 
tius, quam  plures  alii  descripserunt,  depinxisti  eo- 
que  ad  veram  hujus  mali  cognitionem  contulisti. 
Ceterum  summos , quos  hodierno  die  capessurus  es 
honores,  tamquam  lj^norificum  studiorum  eximia  cum 
laude  peractorum  praemium , ex  animo  Tibi  gratu- 
lor, atque  amicitiam  Tuam  in  posterum  mihi  ex- 
peto. Yale  I 

Dabam  Marburgi  d.  xxix.  Martii  mdcccxvii. 


